laion/Wikipedia-Exotic huggingface dataset:
בית עיריית טביליסי

מבנה עיריית טביליסי (בגאורגית: თბილისის მერია, תבּיליסיס מֶריַה) הוא בניין עם מגדל שעון הממוקם דרומית לכיכר החירות בטביליסי, בירת גאורגיה. המבנה משמש כמשרד ראש עיריית טביליסי ומועצת העיר טביליסי. המבנה נבנה בתקופת שלטון האימפריה הרוסית בשנות ה-30 של המאה ה-19, ושוחזר מספר פעמים, כך שמראהו כיום שונה ממראה המבנה המקורי. עד לשנת 1879 שימש המבנה כמשרד מפקדת המשטרה. בשנת 1878 הוכרז על התמודדות בין הארכיטקטים על עיצובו מחדש של המבנה. בהתמודדות זכתה תוכניתו של פאול שטרן. מבחינה חיצונית הארכיטקטורה משקפת את עשרת הסגנונות האקזוטיים עם עיצוב נאו-מורי. בשנת 1910 הוסף המגדל והורחב יחד עם המבנה כולו בשנת 1912. מבנה עיריית טביליסי מנוהל על ידי מנהלת העירייה וגופים ממשלתיים נוספים, ובכללם חיל טביליסי, מחלקת התעבורה העירונית, מחלקת המדיניות הכלכלית, קופת העירייה, מחלקת פיקוח, מחלקת תכנון עירוני, המחלקה לעניינים פיננסיים, מחלקת הספורט, מחלקת המכירות, והגוף המחוקק של העיר, "סקרבלו" ודראגסטור היסטורי. (2006) "הערים העתיקות של גאורגיה: תבּיליסי" ("საქართველოს ძველი ქალაქები: თბილისი"), בגאורגית, מסת"ב 9994009230 מדיה וקבצים בנושא בית עיריית טביליסי בוויקישיתוף אתר האינטרנט הרשמי של בית עיריית טביליסי (באנגלית) אתר האינטרנט הרשמי של בית עיריית טביליסי (בגאורגית) אתר עיריית טביליסי ההיסטוריה של המבנה באתר מועצת העיר טביליסי, (בגאורגית)
מאניה מנסקו

מאניה מנסקו ( ברומנית: Manea Mănescu, ‏9 באוגוסט 1916, בראילה – 27 בפברואר 2009) היה פוליטיקאי רומני בתקופה הקומוניסטית של רומניה. מנסקו היה שר האוצר ברומניה בין השנים 1955–1957 וראש ממשלה בין השנים 1974–1979 בתקופת השלטון של ניקולאה צ'אושסקו. באוגוסט 1977 ערך ראש ממשלת ישראל, מנחם בגין, ביקור ברומניה ובמהלכו נפגש עם ראש הממשלה מאניה מנסקו ועם הנשיא צ'אושסקו. פגישות אלה היו חלק מהמגעים הדיפלומטיים שתרמו להגעתו לישראל, בנובמבר 1977, של נשיא מצרים, אנואר סאדאת ולחתימת הסכמי השלום בין מצרים לישראל. אשתו של מנסקו, מריה, הייתה אחותו של ניקולאה צ'אושסקו. בחודש דצמבר 1973, היא מונתה לסגן יו"ר הצלב האדום הרומני. למנסקו לא היו ילדים. מדיה וקבצים בנושא מאניה מנסקו בוויקישיתוף ערך זה הוא קצרמר בנושא פוליטיקאים ובנושא רומנים. אתם מוזמנים לתרום לוויקיפדיה ולהרחיב אותו.
קירינסקי

נפת קירינסקי (רוסית Кыринский район) היא אחת מ-31 הנפות של מחוז עבר הבאיקל שברוסיה. הנפה ממוקמת בדרום-מערב המחוז וגובלת במונגוליה. הנפה הוקמה בינואר 1924. שטח הנפה 16,400 קילומטר רבוע ואוכלוסייתה מונה 12,900 תושבים (נכון ל-2016). כפר קירה הוא מרכז אדמיניסטרטיבי של הנפה. אייאון בלוב - ראש הנפה. ישנם 14 יישובים כפריים בנפה שהוקמו במהלך השנים החל משנת 1728 כעמדות קוזאקים בגבול בין רוסיה לבין סין. בכפר הגדול ביותר "קירה" מתגוררים כ-4,300 תושבים. מדיה וקבצים בנושא קירינסקי בוויקישיתוף אתר האינטרנט הרשמי של קירינסקי
Live Magic

Live Magic הוא אלבום הופעה חיה של להקת הרוק הבריטית קווין. האלבום הוקלט בעת מסע אירופאי המוכר בשם Magic European tour ויצא באירופה ב-1 בדצמבר 1986 ובארצות הברית בשנת 1996. האלבום ספג ביקורות רבות מצד מעריצי הלהקה בשל עריכה מסיבית שעברו השירים, לדוגמה, החלק האופראי קוצץ מהשיר Bohemian Rhapsody ואילו השיר "I Want to Break Free" קוצץ עד שנשאר ממנו בית אחד ופזמון. רוב השירים הוקלטו בהופעת הלהקה בפארק נבוורת'. מידע על האלבום Live Magic באתר MusicBrainz מידע על האלבום Live Magic באתר AllMusic האלבום Live Magic באתר Discogs
בוהריים

המונח "בראנץ'" מפנה לכאן. אם הכוונה למשמעות אחרת, ראו בראנץ' (פירושונים). בוהריים (נֶהגֶה: בוהוריים ומנוקד בָּהֳרַיִם; הלחם של בוקר + צוהריים), או בְּרַאנְץ' (מאנגלית: Brunch, הלחם של breakfast + lunch) היא ארוחה הנאכלת בשעות הבוקר המאוחרות, לרוב מחליפה הן את ארוחת הבוקר והן את ארוחת הצוהריים. כינוי נפוץ נוסף של הארוחה הוא בּוֹצְרַיִים, ולעיתים משתמשים גם בהלחם "ארוחת בֹּצֶר". המילונאי ראובן אלקלעי הציע את צירוף המילים ארוחת בָּ"ץ. ארוחת בוהריים מוגשת לעיתים לאחר אירוע בוקר או לפני אירוע צוהריים, כגון אירועי ספורט או חתונות (כאשר הן נערכות בשעות היום). יש מסעדות ובתי מלון המגישים בוהריים, לרוב בסגנון מזנון בשירות עצמי. מזנון כזה מכיל מאכלי ארוחת בוקר מקובלים, למשל ביצים, מאפים, פנקייקס, פירות, דגני בוקר, לחם, גבינות וכדומה. בנוסף, הוא עשוי לכלול סוגי מאכלים אחרים כגון פשטידות וקיש, צלי, דגים ופירות ים, סלטים, מרקים, ירקות ומבחר קינוחים. בישראל בתי מלון רבים מגישים ארוחת בוקר העשויה לשמש כבוהריים מפני שהיא כוללת מזנון עשיר ומגוון מאוד. ארוחות בוקר בבתי קפה יכולות לשמש כבראנץ', בשל הגשתן לעיתים בשעות בוקר מאוחרות. בניו יורק המונח "בראנץ'" משמש לתיאור ארוחה הכוללת מאכלי בוקר אך נאכלת בשעות אחר הצוהריים של ימי שבת וראשון. ארוחה זו, המכילה מאכלים שומניים רבים, משמשת לעיתים כתרופה לחמרמורת (הנג אובר) עבור מי שבילו עד שעות הלילה הקטנות בלילות שישי ושבת. בצרפתית ובגרמנית, כמו בעברית, אומץ המונח "בראנץ'" אם כי לצידו משמשים גם מונחים בשפה המקומית. בסין נהוגה ארוחת בוהריים המכונה יַם-צַ'ה בקנטונזית או יִן-צ'ה במנדרינית (סינית מפושטת: 饮茶, פין-יין: yǐn chá, יוטפנג: jam2 caa4, מילולית: "לשתות תה") בה מוגשות מגוון מנות קטנות לחלוקה, המכונות דים סאם, לצד תה. מקור ארוחת הים צ'ה בגואנגדונג, אך כיום נפוצה בבתי תה בכל רחבי סין והפזורה הסינית בעולם. בני סיידא, "בראנץ'", הוצאת מודן רפי אהרונוביץ, בראנץ' ראש השנה, באתר ynet, 15 בספטמבר 2004 ראובן אלקלעי, מלון עברי-אנגלי שלם, הוצאת מסדה, 1990
שבעה (פירושונים)

האם התכוונתם ל... 7 (מספר) שבעה – מנהג אבלות שבעה (סרט) – סרט קולנוע ישראלי שיצא לאקרנים בשנת 2008 שבעה - סרט טלוויזיה ישראלי בבימויה של דינה צבי ריקליס שיצא לאקרנים בשנת 1995
פאד תאי

פאד תאי (בתאית: ผัดไทย) היא מנת אטריות אורז מוקפצת, הנחשבת אחת מהמנות הנפוצות והאהובות ביותר מהמטבח התאילנדי. חוץ מאטריות האורז, מרכיבי המנה משתנים מאזור לאזור וממסעדה למסעדה, אך לרוב כוללים חסילונים מיובשים, ביצה, טופו, חסילונים טריים, בשר חזיר או עוף, פלפל חריף, נבטי שעועית ועירית סינית ברוטב שמורכב מרוטב דגים, סוכר דקלים ומחית תמרהינדי. לצד המנה לרוב מוגשים שברי בוטנים, צ'ילי גרוס, פלח ליים ועלי כוסברה או בצל ירוק. מדיה וקבצים בנושא פאד תאי בוויקישיתוף מתכון באתר השולחן איריס ז'ורלט, ממלכת סיאם ואני, באתר ynet, 28 באוגוסט 2003 יניר גרין, שמים קצוץ: 4 מתכוני פאד תאי, באתר ynet, 29 בספטמבר 2015 פאד תאי - נודלס תאילנדים, באתר "מתכונים.נט" ערך זה הוא קצרמר בנושא מזון ובנושא תאילנד. אתם מוזמנים לתרום לוויקיפדיה ולהרחיב אותו.
בית הקברות הצבאי ברוונה

בית הקברות הצבאי רוונה באיטליה (אנגלית: Ravenna War Cementery) הוא בית קברות בו קבורים 927 חללי מלחמות העולם, רובם ממלחמת העולם השנייה. בבית קברות זה מצוי הריכוז הגדול ביותר מבין חללי הבריגדה היהודית, סך הכול נקברו שם 33 מחללי הבריגדה. בית הקברות ממוקם במרחק 12 ק"מ מערבית מהעיר רוונה, בדרך "SS16" מרוונה לפרארה, ליד הכפר פיאנג'יפאנה (Piangipane) הכלול בתחום העיר רוונה. בעבר התקיים במקום טקס זיכרון. בית הקברות פתוח לביקורים והכניסה אליו גם לבעלי ניידות מוגבלת. חלק ניכר מהחללים הטמונים בבית הקברות הם מחיל המשלוח הקנדי, שהיה חלק ממחנה בעלות הברית בפלישה לאיטליה. בתקופה שבין 2 לבין 22 בדצמבר 1944 נהרגו בקרבות 548 חיילים קנדיים מהקורפוס הקנדי הראשון, במערכה אשר נערכה בתנאים של גשם זלעפות, שיטפונות, מחסור בתגבורת צבאית ובסוגי תחמושת וכל זה בשעה שההתנגדות הגרמנית נמשכה במלוא עוצמתה. אמנם העיר רוונה נכבשה כבר בראשית דצמבר 1944, אך הקרבות נמשכו בלחימה על חציית הנהרות: סניו (Senio) ולמונה (Lamone). מערכה אשר כונתה "ההתקדמות בחציית הנהרות". רק במתקפת חורף, בין ינואר 1945 לבין אפריל 1945, נשברה ההתנגדות הגרמנית. אחת המשימות האחרונות של הכוחות הקנדיים הייתה לטהר את השטחים המוצפים בין העיר רוונה לבין הלגונה קומאקיו (Comacchio lagoon). בסיומה הועברו הכוחות הקנדיים לצפון מערב אירופה (כמו הבריגדה היהודית). בבית הקברות טמונים גם 33 חללים ממלחמת העולם הראשונה שהיו קבורים בבתי קברות בסביבה: Gradisca ,Arzigano, Fano, Monterosso al Mare. קבוצות אחרות של חללים ממלחמת העולם השנייה היו מחילות המשלוח אשר הגיעו מהודו ומניו זילנד. ביניהם יש 63 חללים שלא זוהו. הטקס התקיים על ידי היחידה להנצחת החייל, משרד הביטחון, בשנת 2007 הבריגדה היהודית הגדוד העברי השני המערכה על נהר סניו בריזיגלה טרוויזיו ד"ר יעקב ליפשיץ (הרב הצבאי של הבריגדה) ספר הבריגדה היהודית, הוצאת יבנה, 1947. אתר האינטרנט הרשמי של בית הקברות הצבאי ברוונה מדיה וקבצים בנושא בית הקברות הצבאי ברוונה בוויקישיתוף אתר עם שמות החללים בבית הקברות - חללי הבריגדה בשיוך ל Palestine Regiment דף מידע על בית הקברות באתר ועדת חבר העמים לקברי מלחמה מנוע חיפוש לחללי האימפריה במלחמות העולם יעקב בוטניק, אחד מחללי הבריגדה מתוך אתר יזכור של משרד הביטחון
ראד נא

ראד נא (בתאית: ราดหน้า) הוא מאכל אטריות מהמטבח התאילנדי. עם ההגירה מתאילנד לארצות הברית והעלייה בפופולריות של האוכל התאילנדי בארצות הברית החל מאמצע המאה ה-20, הפך מאכל זה למאכל פופולרי במסעדות תאילנדיות בארצות הברית. מאכל זה כולל אטריות אורז המוקפצות עם בשר (עוף, בקר או חזיר), שום, פטריות וגיילן. המאכל מוגש ברוטב העשוי ציר בשר ועמילן טפיוקה, ומתובל ברוטב דגים, סוכר ופלפל שחור. בארצות הברית ובאירופה, בהן הגיילן אינו נפוץ, משתמשים בברוקולי. מתכון (באנגלית) ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
יוסף אירגס

רבי יוסף בן עמנואל אירגאס (אירגאז) (ה'תמ"ה 1685 – ג' בסיוון ה'ת"ץ 1730) היה רב ומקובל איטלקי, מגדולי הלוחמים בנחמיה חיון ובשבתאות בכלל. נולד בליוורנו בשנת תמ"ה (1685), לרבי עמנואל רב הקהילה. למד תורה בעיר בישיבתו של רבי שמואל די פאס והתפרסם בגאונותו בגיל צעיר. את חכמת הקבלה למד אצל רבי בנימין הכהן ויטאלי, תלמיד רבי משה זכות, במשך שבעה שבועות. לאחר מכן התיישב בעיר פיזה והקים בה ישיבה בשם "נוה שלום". כן יסד בעיר זו שתי קרנות צדקה: "מוהר הבתולות" ו"מלביש ערומים". בשובו לליוורנו מונה לרב הקהילה. התפרסם בגדלותו בתורה ורבנים רבים מאיטליה וצרפת היו מריצים אליו שאלותיהם והוא היה משיב להם בלשון ברורה ובקיצור נמרץ. החשוב שבתלמידיו היה רבי מלאכי הכהן, מחבר הספר האנציקלופדי יד מלאכי. התפרסם בשל ספרו הקבלי החשוב שומר אמונים, בו הוא מברר את אמיתות הקבלה. הספר בנוי כדיאלוג בין שאלתיאל, חכם תלמודי, ליהוידע, מקובל. בספר זה מתווכח רבי יוסף עם רבי עמנואל חי ריקי שהיה ממצדדי ה"צמצום כפשוטו". ספרו של רבי יוסף אירגאס נחשב ספר יסוד בקבלה ולמייצג הבולט ביותר של מצדדי ה"צמצום שלא כפשוטו". כדי להבדיל בין ספר זה לבין ספר "שומר אמונים" שחיבר הרב אהרן ראטה, נהוג לכנות את הראשון בשם "שומר אמונים הקדמון". כמו כן חיבר שו״ת בהלכה בשם דברי יוסף. הלך לעולמו בליוורנו בג' בסיוון ה'ת"ץ (1730) בגיל ארבעים וחמש. בהיותו בגיל שמונה עשרה נשא לאישה את בת אחות אמו, ממנה נולדו לו שלשה בנים ושלש בנות, ביניהם בניו רבי אברהם ורבי עמנואל. בשנת 1710 הגיע לליוורנו השבתאי המפורסם נחמיה חייא חיון וניסה לקבל ממנו הסכמה על ספרו, אך רבי יוסף אירגאס עמד על טיבו וגרשו מהעיר. חיון הגיע לאמסטרדם והדפיס שם ספרי התקפה חריפה נגדו. הרב אירגס השיב לו בשני ספרי פולמוס בשם תוכחת מגולה והצד נחש שהדפיס בלונדון בשנת 1715. בשנת 1730, בעת הפולמוס נגד רבי משה חיים לוצאטו שלח מכתבים לרבי ישעיה בסאן, רבו של רמח"ל, על מנת לתהות על קנקנו, אך לא הספיק להכריע בעניין לפני מותו. דברי יוסף, שאלות ותשובות, ליוורנו תק"ב שומר אמונים, מבוא לתורת הקבלה, אמסטרדם תצ"ו מנחת יוסף, קבלה, ליוורנו תקצ"ב מבוא פתחים, מבוא וכללים לכתבי האר"י, ברלין תרפ"ז תוכחה מגולה והצד נחש, נגד נחמיה חיון והשבתאות, לונדון תע"ה יהדות ליבורנו דוד הלחמי, "רבי יוסף ברבי עמנואל אירגס (בעל „שומר אמונים”)", חכמי ישראל, תל אביב תשי"ח, חלק א', עמ' קי"ט, באתר אוצר החכמה (צפייה חופשית – מותנית ברישום) אירגאס יוסף, אנציקלופדיה יהודית דעת המקובל יוסף אירגס באתר MyTzadik חכם יוסף אירגאס, באתר "החכם היומי" יוסף בן עמנואל אירגאס (1685-1730), דף שער בספרייה הלאומית והרב המופלא מהר"י אירגז ז"ל ישב עם מהרב"ך הנזכר שבעה שבועות ללמוד ממנו חכמת הקבלה" - שם הגדולים. ספרו זה יצא לאור מחדש על פי כתיבת ידי מחברו, בהוצאת מכון אהבת שלום, ירושלים תש"ע, ובתרגום לאנגלית על ידי אבינועם פרנקל הוצאת אורים ירושלים - ניו יורק תשפ"א, על מהדורה זו ראו עודד ישראלי, ‏התרגום החדש לאנגלית של ספר 'שומר אמונים' לרבי יוסף אירגס, המעין תמוז תשפ"ב ביקורת של אברהם אירגאס ב-Google על קבר רבי יוסף אירגאס, באתר ביקורת של אברהם אירגאס ב-Google על קבר רבי יוסף אירגאס (ב־)
צחי בוקששתר

יצחק משה (צחי) בּוּקְששתר (נולד ב-27 באוגוסט 1958) הוא שף ישראלי. נולד לארי, דור שלישי בארץ ומראשוני ראש פינה, שסביו עלו מבקאו וממוינשט שברומניה במאה ה-19 במהלך העלייה הראשונה, גדל בנתניה, שירת בצבא בנח"ל ובחיל השריון ולאחר השחרור פנה ללמוד בבית הספר הגבוה למלונאות "תדמור". לאחר סיום הלימודים נסע להשתלם בגרמניה ובשוודיה. בשוודיה נישא לרעייתו הראשונה. באמצע שנות ה-80 שב לארץ ופתח עם רעייתו את המסעדה הניסיונית "התרווד הוורוד", ששילבה מסורות קולינריות ומרכיבים לא שגרתיים. אחד המתכונים המזוהים עמו מתקופת "התרווד הוורוד" הוא פרפה חלווה, שנחשב מתכון מכונן בגיבוש הזהות של המטבח הישראלי. המסעדה נסגרה ב-1993, לאחר תשע שנים. במקביל לפעילות במסעדה החל בעיסוק בעיצוב מזון עם אבי גנור, ואף נטל חלק בספר Taste of Israel של גנור ורון מיברג. בהווה, בוקששתר הוא שותף ושף ראשי ברשת מסעדות "Black – Bar 'n' Burgers" ועובד כיועץ חיצוני למסעדות אחרות, בין היתר לפאב האירי "טמפל באר" ולבר "55 Drafts & More". בנוסף, כתב על אוכל בעיתונים רבים, ביניהם "חדשות" ועד דצמבר 2005 כמבקר מסעדות עבור המקומון צומת השרון. בנוסף הנחה את התוכנית "טעמים" בטלוויזיה החינוכית (ששודרה בהמשך בשידורים חוזרים בערוץ 2), ואת "מישהו לבשל איתו" בשידורי רשת ב-2011. בוקששתר נשוי לטלי בוקששתר ואב לשני בנים ובת. (ביחד עם יוג'ין וולף) טעמים: אוכל יין וחו"ל, הוצאת מודן, 2002 מישהו לבשל איתו, הוצאת מודן, 2012 אתר התוכנית טעמים אביבה לורי, פוליטיקה ואמנות צליית הסטייק, באתר הארץ, 11 בספטמבר 2002 בבה, ‏ B.B.B. קינג, באתר rest.co.il‏, 23 במרץ 2006 צחי בוקששתר יורד לדרום, באתר הארץ, 20 ביולי 2007 מיכל פלטי, כבר לא משתחווים לשף, באתר הארץ, 20 ביולי 2007 דני ספקטור, צחי בוקששתר - הולך על גחלים, באתר ynet, 28 באוקטובר 2007 רונית מזרחי, מושיק לין, בגובה העיניים עם צחי בוקששתר, nrg‏, 13 ביולי 2008 דביר אדלר, ההצגה הכי טובה בעיר, באתר rest.co.il‏, 21 בספטמבר 2008 אשחר בן שטרית, וואנס יו גו בלאק, באתר rest.co.il‏, 4 בדצמבר 2008 שאול בוקמוס, בר שחור והמבורגר, באתר rest.co.il‏, 3 בספטמבר 2009 גילי איזיקוביץ, בשר טרי, מיושן היטב: צחי בוקששתר חוזר לטלוויזיה, באתר הארץ, 25 במרץ 2011 דפנה ארד, צחי בוקששתר שולף את התרווד, באתר הארץ, 8 במרץ 2013 דפנה ארד, צחי בוקששתר שולף את התרווד, באתר הארץ, 8 במרץ 2013 על השולחן, גיליון 281, יולי 2014, עמ' 120 שרית סרדס-טרוטינו, סוף עידן תוכניות הבישול בטלוויזיה?, באתר ynet, 19 בפברואר 2009
קארי אדום

קארי אדום (בתאית: แกงเผ็ด - "קארי חריף") הוא מאכל פופולרי במטבח התאילנדי המבוסס על חלב קוקוס חם, ממרח קארי חריף שצבעו אדום ורוטב דגים. יש המוסיפים למאכל זה עלי קאפיר, חציל, ניצרי חזרן, ריחן תאילנדי ובשר (עוף, בקר, חזיר או חסילון). יש גרסאות ללא בשר של מאכל זה בהן מחליפים את הבשר בטופו או חלבון צמחי אחר (אף שהמנה אינה צמחונית מאחר שממרח הקארי האדום כולל מחית חסילונים). המאכל, דמוי המרק, מוגש עם אורז. קארי (תבלין) קארי ירוק קארי צהוב מדיה וקבצים בנושא קארי אדום בוויקישיתוף מתכון באתר "על השולחן" מתכון באתר וואלה! אוכל מתכון ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
אדריאן דן גמאן

אדריאן דן גמאן (ברומנית: Adrian Dan Găman; נולד ב-28 באפריל 1978) הוא כדורגלן עבר רומני ששיחק בעמדת הבלם. גמאן החל את קריירת במשחק שלו במחלקת הנוער של ארד הרומנית והחל את הקריירה המקצוענית בעונת 1997/1998 בקבוצת ראפיד בוקרשט. לאחר עונה אחת בראפיד החליט גמאן לחזור לאראד וחזר אליה ושיחק במדיה במשך שלוש עונות. בעונת 2001/2002 הגיע גמאן לישראל ושיחק בקבוצת עירוני קריית גת בליגת העל. בסוף אותה עונה ירדה קריית גת לליגת המשנה וגמאן עבר לשחק בקבוצת מכבי נתניה. בסוף אותה עונה סיימה נתניה במקום ה-4 בליגה וגמאן עזב אותה לטובת קבוצת בני יהודה תל אביב. בבני יהודה שיחק שתיים וחצי עונות עד שעזב במהלכה של עונת 2005/2006 ועבר לקבוצת הכח עמידר רמת גן ששיחקה בליגה הלאומית, ועזר לה לעלות לליגת העל. ב2006/2007 שיחק גמאן בהכח עמידר רמת גן אך זו ירדה בסוף העונה בחזרה לליגה הלאומית, וגמאן עזב את ישראל. אדריאן דן גמאן, באתר Transfermarkt אדריאן דן גמאן, באתר ONE אדריאן דן גמאן (באנגלית) אדריאן דן גמאן, באתר וואלה ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
קרן

האם התכוונתם ל... פינה או זווית: קרן (גאומטריה) – ישר הנמשך לאינסוף בכיוון אחד בלבד קרן אור – קרינה אלקטרומגנטית בעלת אורך גל הנראה לעין, אלומת אור היוצאת מנקודה מסוימת בעיטת קרן – סוג של בעיטת עונשין במשחק כדורגל קרן רחוב – פינת הרחוב (ראו גם יושבי קרנות) קרן (אב נזיקין) – אחד מאבות הנזיקין במשפט העברי בביולוגיה: קרן (זואולוגיה) – איבר זוויתי מחודד, שעשוי בדרך כלל מקרטין, בראשם של בעלי חיים קרטין – החומר ממנו עשויות קרניים אמיתיות אנטלר – מבנה דמוי-קרן העשוי מעצם ונפוץ בעיקר אצל איילים במוזיקה, כלי מוזיקה שהתפתחו מקרנות של בעלי חיים: קרן נשיפה – כלי נגינה שעשוי מקרן בעלי חיים (השופר היהודי הוא קרן נשיפה המשמשת לפולחן) קרן אנגלית – כלי נשיפה מעץ קרן טבעית – הגרסה המוקדמת של קרן היער קרן יער – כלי נשיפה ממתכת בעסקים ובמימון: קרן גידור – קרן השקעה הנוקטת אסטרטגיה המתיימרת להביא לרווח בכל מצב שוק קרן הון סיכון – חברת השקעות, המשקיעה בחברות הזנק בתחילת דרכן קרן (הלוואה) – החלק המקורי של ההלוואה, ללא הריבית קרן השקעות פרטיות – חברה העוסקת בהשקעות קרן השתלמות – קופת חיסכון שנועדה תחילה לשכירים וכעבור שנים נפתחה גם לעצמאים ולחברי קיבוצים ומושבים שיתופיים קרן (כסף) – סכום כסף שנמסר לפקדון או הושקע בעסק קרן מחקר – מוסד המממן מחקר מדעי קרן מלגות – מוסד המעניק מלגות קרן נאמנות – כלי שמטרתו השקעה משותפת בניירות ערך קרן פנסיה – סוג של גִּמְלָה, המשולמת בצורת אנונה, בדרך כלל לעובדים שכירים או למשרתי ציבור קרן (תאגיד) – תאגיד העוסק בניהולה של פעילות מסוימת אישים ששם משפחתם "קרן": אברהם קרן – היו"ר הראשון של מועצת כפר סבא אלעד קרן – נגן גיטרה בס ומוזיקאי ישראלי אסף קרן – מוזיקאי, כותב, מלחין, זמר ושדרן רדיו ישראלי לשעבר אריה קרן – איש צבא ישראלי, מנכ"ל יד לשריון גד קרן – קרדיולוג ישראלי ג'ואי קרן – שחקן אמריקאי ג'רום קרן – מלחין יהודי-אמריקאי דניאל קרן – אמן לחימה ישראלי העוסק גם בטיפוס הרים וספורט אתגרי דרור קרן – שחקן ישראלי זאב קרן – מנהל אמנותי וכוריאוגרף של מחול ישראלי חנן קרן – כדורסלן ומאמן כדורסל ישראלי יואב קרן – סופר, עיתונאי ועורך ספרות ישראלי יקותיאל קרן – ניצב לשעבר במשטרת ישראל עוזי קרן (עין גב) – קצין צה"ל עוזי קרן (צלם) – צלם עיתונות ישראלי צבי קרן – מוזיקולוג ישראלי רבקה קרן – סופרת ישראלית ריצ'רד קרן – שחקן אמריקאי שמואל קרן – ראש המינהל למחקר, פיתוח אמצעי לחימה ותשתית טכנולוגית מקומות: קרן (עיר) – העיר השנייה בגודלה באריתריאה קרן (יישוב) – עיר נמל פיניקית עתיקה מול ארוד מחוז קרן – מחוז במדינת קליפורניה, ארצות הברית קרניים – יישוב קדום בבשן קרן אפריקה קרן הזהב אחר: קרן פלנקטון – דמות מצוירת מהסדרה בובספוג מכנסמרובע קרן אור – מכשיר קוסמטי המשמש להסרת שיער ולחידוש העור קרן השפע – סמל לעושר ולמזון קולנוע קרן – בית הקולנוע הראשון בנגב חד-קרן (פירושונים) קרניים כל הערכים שמתחילים ב"קרן" כל הערכים שמכילים "קרן" בשם שלהם
משפט לגראנז'

האם התכוונתם ל... משפט לגראנז' (פולינומים) משפט לגראנז' (תורת החבורות) – אם G {\displaystyle G} חבורה סופית, ו- H ⊆ G {\displaystyle H\subseteq G} תת-חבורה שלה, אז הסדר של H {\displaystyle H} מחלק את הסדר של G {\displaystyle G} . משפט הערך הממוצע של לגראנז' – תהא f {\displaystyle f} פונקציה רציפה בקטע [ a , b ] {\displaystyle [a,b]} וגזירה בקטע ( a , b ) {\displaystyle (a,b)} . אזי קיימת נקודה c ∈ ( a , b ) {\displaystyle c\in (a,b)} כך שמתקיים f ′ ( c ) = f ( b ) − f ( a ) b − a {\displaystyle f'(c)={\frac {f(b)-f(a)}{b-a}}} . משפט זה מהווה הכללה של משפט רול. שארית לגראנז' – שיטה לחישוב השארית של קירוב מסדר n על פי טור טיילור. משפט ארבעת הריבועים של לגראנז' – כל מספר שלם אפשר להציג כסכום של ארבעה ריבועים. שיטת כופלי לגראנז' - שיטה למציאת נקודות קיצון של פונקציה בכפוף לאילוצים.
1358

שנת 1358 היא השנה ה-58 במאה ה-14. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 18 בפברואר – נחתם הסכם זאדר בו ויתרה ונציה על שטחיה במזרח הים האדריאטי 27 ביוני – הוקמה רפובליקת דוברובניק יוני – תחילת מרד "ז'קריה" של החקלאיים הצרפתים. 11 באפריל – ז'ואאו הראשון, מלך פורטוגל (נפטר ב-1433) 24 באוגוסט – חואן הראשון, מלך קסטיליה (נהרג ב-1390) 16 באוגוסט – אלברט השני, דוכס אוסטריה (נולד ב-1298) 22 באוגוסט – איזבלה מצרפת, מלכת אנגליה (נולד ב-1295) ז'אן בורידן פילוסוף צרפתי (נולד ב-1298). להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1358‎ נפטרים ב-1358‎ מדיה וקבצים בנושא 1358 בוויקישיתוף
קאפו (אביזר)

הקאפו (קיצור ל"קאפוטסקטו" - ראש צוואר הגיטרה באיטלקית. גם: קאפו ד'אסטרו, "מלחץ" בעברית) הוא אביזר לכלי מיתר שונים, כגון גיטרה, מנדולינה ובנג'ו, המשמש לקיצור המיתרים ובכך להעלאת סולם הנגינה, במקרה של חוסר התאמה לשירה או לסולם הרצוי, מבלי להצטרך לשנות את פוזיציות האקורדים, מה שמאפשר לנגן באותן פוזיציות שנוגנו בסולם המקורי. הקאפו מאפשר, למעשה, לנגָן הגיטרה לנגֵן בסולם אחר, דהיינו לבצע טרנספוזיציה, תוך שימוש באצבוע המקורי של האקורדים. הדבר שימושי כאשר יש צורך להתאים את הנגינה לכלי אחר, כגון פסנתר, כאשר האקורדים בסולם המקורי בעייתיים לאצבוע, או להתאים את הסולם למנעד מסוים של זמר, וכיוצא בזה. קיימים כמה סוגים של קאפו, כשהנפוץ מביניהם הוא מקל גומי המחובר לרצועת ניילון. קיימים קאפואים שמונחים על שישה מיתרים או פחות. רוב סוגי הקאפו מתבססים על מנגנון קפיצי שמהדק את זרוע הקאפו, המצופה בגומי או בחומר פלסטי רך אחר, אל המיתרים ואל צידו השני של צוואר הגיטרה. בסוגים אחרים הקאפו מהודק באמצעות רצועה אלסטית. הקאפו מונח מצידו השמאלי של פסק בצוואר הגיטרה. עם הנחתו, הוא מקצר את הצוואר ואת אורך המיתרים, ובכך מעלה את הסולם שאליו הם מכוּוַנים בחצאי טון כמספר השריגים שנמצאים משמאלו (או מימין לו בגיטרות לשמאליים). המוזיקולוג האיטלקי דוני היה הראשון שהשתמש במושג "קאפו", בחיבור משנת 1640, אם כי ככל הנראה הקאפו עצמו היה בשימוש עוד קודם לכן. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מחלף תקווה

מחלף תקווה הוא מחלף בכביש 5 (חוצה שומרון). הוא ממוקם בצפון פתח תקווה, סמוך לשכונת אם המושבות ולאזור התעשייה קריית אריה ומקשר את רחוב זבולון המר בעיר ואת בית העלמין ירקון לכביש 5. המכרז להקמת המחלף פורסם בנובמבר 1997, חברת סולל בונה זכתה בו ביולי 1998. המחלף נפתח לתנועה בדצמבר 1999‏. לפני הקמתו עברו הנוסעים לפתח תקווה דרך מחלף ירקון או מחלף מורשה. המחלף מאפשר נסיעה רצופה בכביש 5 לשני הכיוונים, ללא רמזורים. המבנה של מחלף תקווה הוא מחלף חצוצרה. ב-2022 וב-2023, כחלק מן העבודות להקמת נתיב תחבורה ציבורית בכביש 5, הכניסה אל הכביש מפתח תקווה הוסטה ימינה לשני נתיבים חדשים על מנת לפנות מקום לנתיב התחבורה הציבורית. בעתיד, מתוכנן מחלף זה להתחבר לכביש 491 המכונה איילון מזרח. מחלף תקווה, יולי 2023 מחלף תקווה, יולי 2023 מחלף תקווה, יולי 2023 מחלף תקווה, יולי 2023 מדיה וקבצים בנושא מחלף תקווה בוויקישיתוף סיכום סופי להקמת מחלף התקווה בכביש 5, באתר גלובס, 10 בנובמבר 1997 אפי לנדאו, ‏סולל בונה זכתה במכרז מחלף התקווה בכביש מס' 5, באתר גלובס, 1 ביולי 1998 אתר החברה הלאומית לדרכים בישראל, סעיף בדרכים / מחלפים
פורמולה 1 עונת 2006

במסגרת פורמולה 1 של שנת 2006 נערכו 18 מרוצים. כאלוף העולם הוכתר פרננדו אלונסו ובאליפות היצרנים זכתה קבוצת רנו. בעונה זו הגיע מיכאל שומאכר בפעם ה-69 לעמדת זינוק ראשונה (פול פוזישן) ושבר בכך את שיאו של איירטון סנה שעמד על 65. עונה זו הייתה האחרונה של מיכאל שומאכר, במהלכה הודיע כי הוא עתיד לפרוש בסוף העונה. שומאכר אכן פרש ולא השתתף באליפויות העולם הבאות, אך חזר למסלול בדצמבר 2009. כבכל עונה, חלו מספר שינויים בתקנון. העיקריים שבהם היו: שינוי תצורות המנועים מ-V10 ל-V8 (כלומר, שמונה צילינדרים במקום עשרה). הקטנת נפח המנוע מ-3,000 סמ"ק ל-2,400 סמ"ק. שינויים אלו שנועדו להקטין את מהירות הרכבים לא השפיעו באופן משמעותי ובחלק מהמרוצים אף נקבעו שיאי מסלול חדשים למרות ההגבלות. דבר זה נבע בין השאר מהאפשרות להגיע לסל"ד גבוה יותר במנועים החדשים. קבוצת טורו רוסו המשיכה להשתמש במנוע של 3,000 סמ"ק עם מתקן להגבלת סל"ד (באישור) על מנת לחסוך בעלויות הפיתוח של מנוע חדש. שינוי מהותי באופן קביעת הזינוק: ברבע השעה הראשונה, כל הנהגים יכולים לצאת להקפות דירוג. בתום רבע השעה, שש המכוניות המדורגות אחרונות יזנקו מהמקומות האחרונים. לאחר מכן, שוב מיקצה של רבע שעה בו יקבע סדר הזינוק של המכוניות במקומות 11 עד 16. 20 דקות נוספות יוקצו לעשרת הראשונים לקביעת הדירוג הסופי. אישור מחדש (לאחר האיסור בעונת 2005) להחליף צמיגים תוך כדי המירוץ. ערך מורחב – שיטת הניקוד בפורמולה 1 הנקודות לנהגים וליצרנים הוענקו לפי השיטה שהונהגה בעונת 2003. מדיה וקבצים בנושא פורמולה 1 עונת 2006 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. הלל פוסק, פורמולה 1 - קבוצות ונהגים, באתר ynet, 12 במרץ 2006 עונת 2006 באתר FIA.com "F1 Season Entry List 2006". הפדרציה הבין-לאומית לרכב. אורכב מ-המקור ב-18 בנובמבר 2006. נבדק ב-6 באוגוסט 2023. {{cite web}}: (עזרה) "FIA Formula 1 World Championship – 2006: Entrylist". Speedsport Magazine. נבדק ב-6 באוגוסט 2023. {{cite web}}: (עזרה) "Models in 2006". StatsF1. נבדק ב-6 באוגוסט 2023. {{cite web}}: (עזרה)
1360

שנת 1360 היא השנה ה-60 במאה ה-14. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. ולדמר הרביעי, מלך דנמרק כובש את סקניה משוודיה. 24 באוקטובר – הסכם ברטיני, בין אנגליה לצרפת. סיום שלב ראשון של מלחמת מאה השנים. שטחים נרחבים בדרום-מערב צרפת עוברים לשליטה אנגלית אנדרי רובליוב, צייר רוסי (נפטר ב-1430). ג'ובאני די ביצ'י דה מדיצ'י, מייסד שושלת מדיצ'י (נפטר ב-1429). אדוארד בליאול, מלך סקוטלנד, (נולד ב-1283). להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1360‎ נפטרים ב-1360‎ מדיה וקבצים בנושא 1360 בוויקישיתוף